Rovástábla avatás - Szolnok | Rovás Infó
HomeHírekTáblahírekRovástábla avatás – Szolnok
Rovástábla avatás – Szolnok
2010-10-02 Táblahírek
A mozgalom egyre szélesedik. Rovással írt helységnévtáblát avatott péntek délután a szolnoki Jobbik helyi szervezete és szimpatizánsai.
Táblaavatás – Szolnok
Az avatáson a táblát hozzávetőleg 30 hazafi jelenlétében Baráth Zsolt városi elnök, országgyűlési képviselő avatta fel.
A tábla avatásakor elhangzott ünnepi beszédben szó esett arról, hogy a több ezer éves rovásírás az államalapítástól kezdett kiszorulni és ez a folyamat a XVIII. századtól kezdve az utóbbi évtizedek kommunista és szociál-liberális ámokfutások idején tetőzött be. Kb. egy évtizede azonban a nemzeti gondolat újjáéledésével a rovásírás kultúrája is újraéledt szinte a sírból és a Jobbik oktatási céljai között szerepel a rovás, mint tananyag iskolai oktatásának bevezetése is.
A szolnoki Jobbik távlati elképzelései között szerepel, az anyagi lehetőségek függvényében hasonló táblák kihelyezése a város mind a 10 bevezető útja mellé. A képen szereplő tábla a Jászberény felől bevezető főút mentén a hivatalos helységnévtáblától 30 m-re a város felé található. Források függvényében a táblaállítás folytatódni fog a városban.
Meghívó a szolnoki rovástábla avatásra
Rovásos helységnév-tábla – Rákóczifalva
rovás rovásírás rovas.info Szolnok tábla
Meghívó: Táblaavatás – Szolnok